The Men They Couldn't Hang

The Men They Couldn't Hang (en acrónimo, TMTCH) son un grupo de folk punk británico formado orixinalmente por Stefan Cush (voz, guitarra), Paul Simmonds (guitarra, bouzouki, mandolina, teclados), Swill Odgers (voz, guitarra, tin whistle, melódica), Jon Odgers (batería, percusión) e Shanne Bradley (baixo). O nome da banda está inspirado en John Babbacombe Lee, supervivente a tres aforcamentos. Foi acuñado por Shane MacGowan -con quen Bradley tocara en The Nips- como un nome para a súa banda, que finalmente se chamou The Pogues.

 Historia 

 1984–1991: formación, polémica e éxito 
TMTC formouse en 1984 para actuar con The Pogues e os Boothill Foot Tappers no festival de Camden Town. Simmonds e os irmáns Odgers, da banda de Southampton Catch 22, coñeceron o roadie dos Pogues Stefan Cush tocando en Shepherd's Bush, Londres. O seu primeiro sinxelo foi unha versión de "The Green Fields of France", escrita por Eric Bogle. Nela, alguén imaxina conversar cun soldado caído na Primeira guerra mundial. Emitida no programa de John Peel na BBC Radio 1, rematou no nº 3 da Peel's Festive 50 dese ano e foi nº 1 na lista indie do Reino Unido.

Ao ano seguinte, o selo Demon lanzou o álbum Night of a Thousand Candles e o sinxelo "Ironmasters", un tema que relaciona a Revolución Industrial co trato á clase traballadora. A liña final da canción, «and oh, that iron bastard, she still gets her way», unha referencia a Margaret Thatcher, foi eliminada da gravación para garantir a súa difusión na radio.

En 1985, a banda asinou con MCA Records e lanzou How Green Is The Valley, que incluía "Ghosts of Cable Street", unha canción sobre a batalla de Cable Street, e "Shirt of Blue", sobre a folga mineira de 1984. Nese ano, Bradley marchou con Wreckless Eric & The Chicken Family e foi substituído por Ricky McGuire dos U.K. Subs.

En 1987, a banda lanzou Waiting for Bonaparte coa Magnet Records. "The Colours" falaba dun mariñeiro inglés amotinado na Guerra napoleónica e "The Crest" dun padioleiro na Segunda guerra mundial. "The Colours" foi incluído na lista negra da BBC Radio 1 pola frase «You've come here to watch me hang», que facía eco dos acontecementos en Suráfrica, en particular a situación dos Seis de Sharpeville.

En 1988, uniuse á banda Nick Muir (piano, órgano e acordeón) e gravaron dous álbums para o selo Silvertone: Silver Town (Top 40 da UK Albums Chart) e en 1990 The Domino Club. Nese ano foron abreconcertos de David Bowie no Sound+Vision Tour.

A banda separouse en 1991 após o directo Alive, Alive-O, gravado no Town &amp; Country Club de Londres, posteriormente lanzado como DVD por Cherry Red Records.  

 1996–presente: Reforma. Pasamento de Cush 
TMTCH retornou en 1996 sen o batería Jon Odgers, que se xuntara a Therapy?., substituído por Kenny Harris, de The Screaming Blue Messiahs. De novo con Demon, publicaron Never Born To Follow en 1996 e o miniálbum Big Six Pack. Seguiron dous "Best of", Majestic Grill e The Mud, The Blood and the Beer, en 1998.

A banda retirouse parcialmente até a publicación en 2003 de The Cherry Red Jukebox e os DVD, Shooting e 21 Years of Love And Hate, con Secret Records), lanzado máis tarde como un dobre CD en directo. 

En 2007, sacaron un CD a través da súa web: Demos & Rarities Volume 1. Á banda uniuse Tom Spencer, achegando o banjo á formación. En 2009 lanzouse o EP de seis cancións Devil on the Wind e xuntáronse para a celebración do 25º aniversario.

En 2014, a banda fixo 30 anos e publicou o seu noveno álbum, The Defiant. En 2019, a banda gañou o premio á Mellor Banda en Directo nos premios anuais de Folking.com, votados por 10.000 subscritores da web. 

O co-vocalista Stefan Cush faleceu o 5 de febreiro de 2021 despois de sufrir un ataque cardíaco.

 Referencias musicais 
A banda de rock canadense The Tragically Hip fai unha referencia aparente á banda na canción "Bobcaygeon".

Shane MacGowan puxolle a unha música instrumental o nome de "Shanne Bradley", en homenaxe ao baixista orixinal de TMTCH. A canción apareceu nos CDs de 12" de Fairytale of New York e en versións remasterizadas de If I Should Fall from Grace with God.

 Notas 

 Véxase tamén 

 Outros artigos 

 Celtic Punk
 Folk punk

 Ligazóns externas 

 Sitio web oficial 
 Sesións de John Peel
 [ Perfil AMG]
 En Discogs  

Categoría:Grupos musicais formados en 1984
Categoría:Grupos musicais de folk punk
Categoría:Grupos musicais do Reino Unido
Categoría:Grupos musicais de Londres
Categoría:Wikipedia:Páxinas con traducións non revisadas